Mikel Larunbe

Mikel Larunbe García del Castillo, pilota arloan Larunbe deituraz ezaguna (Galdakao, Bizkaia, 1993ko otsailaren 1a), esku huskako pilotari profesional ohia da. Atzelari aritzen zen, Baiko Pilota enpresarekin. Pilotari garaiko estatistika ofizialetan jasota dagoenez, 1,92 m luze da, eta 85 kilo pisatzen du. Profesionaletako lehendabiziko partida 2013ko urtarrilean jokatu zuen, Bilboko Bizkaia pilotalekuan.

2022ko abenduan, Baiko Pilotarekiko kontratua amaitzearekin batera, agur esan zion bere ibilbide profesionalari. 2020ko greban, Larunbe greba komiteko kide izan zen, Ibai Zabalarekin batera. Pilota profesionaletik erretiratu ondoren Larunbek adierazi zuenez, azken urteetan enpresak baztertu egin zuen, batez ere kontratuaren azken urtean, non ez baitzuten Larunberen partidarik telebistaz eman.

 Kirol lorpenak 
Esku huskako pilotan, hauek ditu lorpen nagusiak:

 Profesionaletan 
 2017ko binakako txapeldunordea, Oinatz Bengoetxea aurrelaria lagun.
 2015eko Promozio mailako binakako txapeldunordea

 Amateurretan 
 2012ko El Diario Vasco torneoko txapelduna
 2010eko GRAVN lehiaketako txapelduna
 2010eko Euskal Herriko txapelduna

 Txapelketa nagusietako finalak 
Binakako txapelketa nagusia
 Urtea Txapelduna Txapeldunordea Puntuazioa Pilotalekua2017Irribarria-RezustaBengoetxea VI.a-Larunbe22-14 Bizkaia

 Erreferentziak 

 Kanpo estekak 
 Asegarceren webguneko fitxa

Kategoria:Baiko Pilotako pilotariak
Kategoria:Bizkaiko pilotariak
Kategoria:Galdakoztarrak